د پروان ولایت د افغانی سرې میاشتې نماینده ګۍ په ریاست کې د ملی ټولنو نړیواله ورځ د شاندارو مراسمو په ترڅ کې ولمانځل شوه! نن چهار شنبه د روان 1445 سپوږمیزکال د شوال المکرم میاشتې پر 29 مه چې د 1403 لمریزکال د غویی(ثور)د میاشتې له 19مې نېټې سره سمون لری د پروان ولایت د افغانی سرې میاشتې نماینده ګۍ په ریاست کې د ملی ټولنو نړیواله ورځ د شاندارو مراسمو په ترڅ کې ولمانځل شوه، چې یادې غونډې ته دافغانی سرې میاشتې دشمال لویدیځ مرکزی زون رئیس ښاغلی مولوی میاحفیظ الدین قمری د پروان ولایت د دفتر رئیس مولوی هدایت الله بدری، د پروان دعدلیې محترم رٸیس مولوی عبدالقدیر عابـــــد ، دعلماووشورا غړی مولوی عبدالکبیر حقانی ، او د مختلفو ناحیو ښاغلو ګذر وکیلانو، قومی مخورو، دپروان مجامع ولایتی غړو،د ځوانانو او رضاکارانو، استاذانو او زده کوونکو ترڅنګ د نماینده ګۍ ښاغلو مدیر صاحبانو او نورو قدرمنو مېلمنو تشریف راوړی وه چې غونډه دقاری صاحب بریالی له لوری د قران عظیم الشان د څو مبارکو ایتونو په تلاوت سره پیل شوه چې ورپسې د پروان ولایت د دفتر رئیس مولوی هدایت الله بدر دالحاج ملامحمد حسن آخون داسلامی امارت ملاتړی پیغام ولوست ورپسې د پروان سرې میاشتې نماینده ګۍ ریاست رئیس ملاشمس الحق صادق مېلمنو ته د ښه راغلاست ویلو ترڅنګ د افغانی سرې میاشتې عمومی رئیس دمې داتمې په مناسبت رالېږل شوی پیام ولوست ورپسې دپروان سرې میاشتې نماینده ګۍ ریاست دخپرونومدیر له لوری دافغانی سرې میاشتې عمومی رئیس الحاج مولوی مطیع الحق خالص ویډیویی پیغام په سکرین خپورکړو ورپسې دپروان سرې میاشتې نماینده ګۍ ریاست دحوادثو عمومی مدیر عنایت الله فقیرزاده له لوری د تېر 1402لمریز کال د خیریه، بشرپاله، روغتیایی او ښوونیز فعالیتونو په اړه د غونډې ګډونوالو سره معلومات شریک کړل ، چې ورپسې دیادې نماینده ګۍ دخپرونو مدیرقــــدرت الله یاسر له لوری دافغانی سرې میاشتې دفعالیتونو دمستند ویډیوګانو په سکرین باندې دغونډې ګډونوالوته ښکاره کول ،چې ورپسې دافغانی سرې میاشتې شمال لویدیځ مرکزی زون رئیس مولوی میاحفیظ الدین قمری دتېر1444سپوږمیزکال لاسته راوړنې اوفعالیتونه بیان کړل چې ورپسې دعلماوو شورا غړی مولوی عبدالکبیر حقانی د اسلامی ارشاداتو په رڼاکې دخیریه کارونو دترسراوی په ارزښت خبرې وکړې . یاده غونډه دپروان سرې میاشتې نماینده ګۍ ریاست د دعوت او ارشاد مدیر مولوی حاجی محمد وحدت له لوری په دوعا یې سره پای ته ورسېده. د پروان ولایت د افغانی سرې میاشتې نماینده ګۍ ریاست د نشراتو مدیریت